Susan Lakot

Lt Col Susan Oruni Lakot, malama ce 'yar ƙasar Uganda kuma jami'iyar soja, wacce ke aiki a matsayin zaɓaɓɓiyar 'yar  majalisa mai wakiltar Sojojin Uganda (UPDF) a majalisar ta 10 (2016-2021). 

 Tarihi da ilimi 
An haife ta a ranar 7 ga watan Yuli, 1975, a gundumar Kitgum, a cikin yankin Arewacin Uganda. Ta halarci makarantar firamare ta jama'a ta Kitgum, don karatun firamarenta. Daga nan ta tafi "YY Okot Memorial College" da ke Kitgum, inda ta kammala karatunta na O-Level. Ta samu Diploma, bayan ta kammala karatunta na A-Level a Makarantar Sakandare ta Bukoyo, a Garin Iganga, a shekarar 1993. 

An shigar da ita Kwalejin Malamai ta ƙasa (yanzu ɓangaren Jami'ar Kyambogo), ta kammala a shekarar 1999, tare a fannin Diploma a Sakandare. Shekaru goma bayan haka, ta kammala karatun digiri na farko a Jami'ar Ndejje. 

 Aiki 
Dangane da tarihin rayuwarta a shafin yanar gizon majalisar dokokin Uganda, Susan Lakot ta fara koyarwa a makarantar sakandaren sojoji ta Bombo, a shekarar 2003, a matsayin malamar farar hula.  Bayan shekaru uku, sai aka kara mata girma zuwa muƙamin mataimakiyar shugabar malamai a makarantar, har yanzu tana farar hula. 

Ta shiga UPDF a shekarar 2010. A wannan shekarar, an tura ta zuwa Kwalejin Ƙananan Ma’aikata ta Uganda, a Jinja, gundumar Jinja, a yankin Gabashin Uganda. A cikin shekarar 2011, an zaɓe ta zuwa majalisa ta 9 (2011-2016). A cikin shekarar 2016, an sake zaɓen ta zuwa majalisa ta 10 (2016-2021).   

 Iyali 
Manjo Susan Lakot na auren Sajan Robert Abok, wani jami'in rundunar 'yan sandan Uganda.  

 Duba kuma 

 Sojojin Uganda
 Flavia Byekwaso
 Jerin sunayen 'yan majalisar dokoki na goma na Uganda
 Majalisar Uganda
 Rundunar Sojojin Uganda

 Manazarta 

Rukuni:Rayayyun mutane
Rukuni:Haihuwan 1975